**РЕШЕНИЕ**



На основание чл. 62, ал. 2 във връзка с чл. 21, ал. 1 от Административнопроцесуалния кодекс, чл. 9, ал. 5, изр. второ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.), чл. 27, ал. 1, т. 2 от Устройствения правилник на Министерството на иновациите и растежа (приет с ПМС № 20 от 25.02.2021 г., обн. ДВ, бр. 17 от 2022 г., изм. и доп. ДВ. бр. 81 от 2023 г.), чл. 19, ал. 9, т. 2 вр. ал. 8 от Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (Обн. ДВ. бр. 16 от 17 февруари 2023 г., посл. изм. ДВ. бр. 64 от 30 юли 2024 г. в сила от 1.09.2024 г.), Заповед № РД-14-160/23.04.2024 г. на министъра на иновациите и растежа, както и във връзка с поправката на очевидна фактическа грешка в приложения към доклада за работата на оценителната комисия по процедура BG16RFPR001-1.001 „Разработване на иновации в предприятията“, одобрен от ръководителя на Управляващия орган на програма „Конкурентоспособност и иновации в предприятията“ на 31.12.2024 г.,

**КАТО ВЗЕХ ПРЕДВИД СЛЕДНОТО**:

1. Оценителният доклад от работата на Оценителната комисия назначена със Заповед № РД-02-16-490/29.05.2024 г., изменена и допълнена със Заповед № РД-02-16-667/23.08.2024 г. и Заповед № РД-02-16-706/16.09.2024 г. на Ръководителя на Управляващия орган на Програма „Конкурентоспособност и иновации в предприятията“ 2021 – 2027 е одобрен на 31.12.2024 г.

2. Видно от утвърдените Условия за кандидатстване по процедура BG16RFPR001-1.001 „Разработване на иновации в предприятията“, финансовите средства от бюджета са разпределени по три признака, съответно - **по региони**: „регион в преход“ и „по-слабо развити региони“; **по тематични области**: Приоритет 1 „Иновации и растеж“ и Приоритет 2 „Кръгова икономика“ и **по категория на предприятието**: микро и малко предприятия, средни предприятия и малки дружества със средна пазарна капитализация и големи предприятия. При спазване на посоченото разпределение и въз основа на извършената от оценителната комисия оценка на проектните предложения по процедурата са изготвени 10 списъка с предложени за финансиране проектни предложения, от които: 5 списъка с предложени за финансиране проектни предложения за регион в преход и 5 списъка за по-слабо развитите региони. В случая са съставени и 2 списъка с резервни проектни предложения, изпълняващи се също в региона в преход (ЮЗР), за които не достига предвидения от бюджета на процедурата финансов ресурс съответно за категории: „средни предприятия и Small Mid Caps” (по Приоритет 2 „Кръгова икономика“) и „микро и малки предприятия“ (по Приоритет 1 „Иновации и растеж“).

Допълнително, при съставянето на списъците Оценителната комисия е взела предвид факта, че Условията за кандидатстване по процедурата допускат при наличие на останал свободен финансов ресурс в рамките на дадена категория предприятия и съответно заявен от кандидатите финансов ресурс, надвишаващ разполагаемия бюджет в друга категория за съответния регион и тематична област, спазвайки ограничението, че не е допустимо пренасочване на свободен (остатъчен) ресурс (в случай че такъв е наличен) от един приоритет към друг, както и от по-слабо развити региони (извън ЮЗР) към регион в преход (ЮЗР), свободните финансови средства да бъдат насочени към бюджета на категорията, за която е съставен в случая резервен списък.

При така възприетия подход целият остатъчен финансов ресурс в рамките на Приоритет 1 „Иновации и растеж“, за региона в преход е бил пренасочен към категория „микро и малки предприятия“, където единствено по този приоритет и в този регион е бил съставен резервен списък, с което е осигурено финансирани за още 16 броя проектни предложения. Аналогично, остатъчния финансов ресурс в рамките на Приоритет 2 „Кръгова икономика“, за региона в преход е пренасочен към категория „средни предприятия и Small Mid Caps”, където единствено, по този приоритет и в този регион, е бил съставен резервен списък, с което е осигурено допълнително финансиране за още 3 броя проектни предложения. В крайна сметка, след извършеното по този начин пренасочване на свободния финансов ресурс по бюджета на процедурата в резервните списъци, към одобрения Оценителен доклад по процедурата, за региона в преход, съответно: за Приоритет 1 „Иновации и растеж“, категория „микро и малки предприятия“ са включени 68 проектни предложения, а за Приоритет 2 „Кръгова икономика“, категория „средни предприятия и Small Mid Caps” 12 броя.

3. С Докладна записка № 91-Е-731-3/10.01.2025 г. се установява, че при съставянето на списъците за проектните предложения от регион в преход, категория „средни предприятия и Small Mid Caps”, по двата допустими приоритета в рамките на процедурата е допусната фактическа грешка, която се изразява в огледалната размяна на кандидатите, заявили изпълнение на проектите си съответно по Приоритет 1 „Иновации и растеж“ и по Приоритет 2 „Кръгова икономика“.

4. Посочената размяна от своя страна се отразява на общо **5 /пет/** **броя** списъци, като води до грешно извършване на класирането и съответно до включване на брой проектни предложения и одобрен финансов ресурс, които не съответстват на действителното разпределение на бюджета по процедурата, както следва:

4.1. „Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, **Приоритет 2 „Кръгова икономика“**, регион в преход, категория: средни предприятия и малки дружества със средна пазарна капитализация“ (погрешно са предложени за финансиране 5 броя кандидати със заявена БФП в размер на 2 021 898,33 лв.);

4.2. „Списък с резервни проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ, № BG16RFPR001-1.001 „Разработване на иновации в предприятията“, **Приоритет 2** „Кръгова икономика“, регион в преход, категория: средни предприятия и малки дружества със средна пазарна капитализация“ (погрешно са класирани 12 броя кандидати със заявена БФП в размер на 4 730 657,09 лв.);

4.3. „Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, **Приоритет 1 „Иновации и растеж“**, регион в преход, категория: средни предприятия и малки дружества със средна пазарна капитализация“ (погрешно са предложени за финансиране 3 броя кандидати със заявена БФП в размер на 416 608,65 лв.);

4.4. „Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, **Приоритет 1 „Иновации и растеж“**, регион в преход, категория: микро и малки предприятия“, (погрешно са предложени за финансиране 54 броя кандидати със заявена БФП в размер на 14 721 166,10 лв.) и

4.5. „Списък с резервни проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ, № BG16RFPR001-1.001 „Разработване на иновации в предприятията“, **Приоритет 1 „Иновации и растеж“**, регион в преход, категория: микро и малки предприятия“ (погрешно са класирани 68 броя кандидати със заявена БФП в размер на 15 956 918,20 лв.).

5. Така описаната фактическа обстановка квалифицира установеното като очевидна фактическа грешка по смисъла на чл. 62, ал. 2 от Административнопроцесуалния кодекс. Това налага да бъде коригирано съдържанието на посочените по т.4 списъци, с оглед правомерното прилагане на посочените в Условията за кандидатстване по процедурата правилата за класиране на проектните предложения, съгласно оценката на проектните предложения и приоритетната област, в която те ще бъдат изпълнявани, като се вземе предвид разпределението на бюджета по процедурата.

Във връзка с гореизложените факти и с цел извършването на поправка на очевидна фактическа грешка

**РЕШАВАМ:**

I. Да бъдат извършени следните промени по отношение на списъците с предложени за финансиране проектни предложения и списъците с резервни проектни предложения, приложение към одобрения на 31.12.2024 г. Оценителен доклад от работата на Оценителната комисия назначена със Заповед № РД-02-16-490/29.05.2024 г., изменена и допълнена със Заповед № РД-02-16-667/23.08.2024 г. и Заповед № РД-02-16-706/16.09.2024 г. на Ръководителя на Управляващия орган на Програма „Конкурентоспособност и иновации в предприятията“ 2021 – 2027, както следва:

1. Наименованието на „*Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 2 „Кръгова икономика“, регион в преход, категория: средни предприятия и малки дружества със средна пазарна капитализация*“ се променя на „Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“ **Приоритет 1** „Иновации и растеж“, регион в преход, категория: средни предприятия и малки дружества със средна пазарна капитализация“, в който при общ предвиден съгласно Условията за кандидатстване по процедурата бюджет за категорията в размер на 4 152 302,50 лева, се класират **9 /девет/ броя** проектни предложения, с размер на одобреното БФП - **3 691 591,02 лева.**

2. В „*Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория:* *„микро и малки предприятия““*,при общ предвиден съгласно Условията за кандидатстване по процедурата бюджет за категорията в размер на 10 795 986,50 лв., се класират **38 /тридесет и осем/ броя проектни предложения,** с размер на одобреното БФП - **10 679 272,00 лева**;

3. В „*Списък с резервни проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ, № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: „микро и малки предприятия*““се класират **84 /осемдесет и четири/ броя** проектни предложения, с размер на одобреното БФП **- 19 998 812,30** **лева**;

4. Наименованието на „*Списък с резервни проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ, № BG16RFPR001-1.001 „Разработване на иновации в предприятията“, Приоритет 2 „Кръгова икономика“, регион в преход, категория: средни предприятия и малки дружества със средна пазарна капитализация*“ се променя на: „Списък с резервни проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ, № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: средни предприятия и малки дружества със средна пазарна капитализация”, като в него се класират **8 /осем/ броя проектни предложения**, с размер на одобреното БФП - **3 060 964,40 лева.**

**5.** Наименованието на „*Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“ Приоритет 1 „Иновации и растеж“, регион в преход, категория: средни предприятия и малки дружества със средна пазарна капитализация*“ се променя на: „Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 2 „Кръгова икономика“, регион в преход, категория: средни предприятия и малки дружества със средна пазарна капитализация“, при общ предвиден съгласно Условията за кандидатстване по процедурата бюджет за категорията в размер на 1 245 197,50 лв., като класираните в него **3 /три/ броя** проектни предложения, с размер на одобреното **БФП - 416 608,65 лева** не се променят.

**II.** Утвърждавам изменени, в съответствие с посочените в т. I. промени списъци по процедура BG16RFPR001-1.001 „Разработване на иновации в предприятията“, както следва:

1. Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: микро и малки предприятия – съгласно Приложение № 1, към настоящото решение.
2. Списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: микро и малки предприятия – съгласно Приложение № 2, към настоящото решение.
3. Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: средни предприятия и малки дружества със средна пазарна капитализация – съгласно Приложение № 3, към настоящото решение.
4. Списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 1 „Иновации и растеж“, регион в преход, категория: средни предприятия и малки дружества със средна пазарна капитализация – съгласно Приложение № 4, към настоящото решение.
5. Списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение, по процедура за предоставяне на безвъзмездна финансова помощ № BG16RFPR001-1.001 „Разработване на иновации в предприятията“, Приоритет 2 „Кръгова икономика“, регион в преход, категория: средни предприятия и малки дружества със средна пазарна капитализация – съгласно Приложение № 5, към настоящото решение.

**III.** Настоящото Решение и одобрените с него коригирани списъци по процедура BG16RFPR001-1.001 „Разработване на иновации в предприятията“ да бъде съобщено на заинтересованите лица чрез тяхното публикуване на официалната интернет страница на Министерство на иновациите и растежа.

**IV.** За резултатите от извършената оценка кандидатите по процедурата да бъдат уведомени чрез Информационната система за управление и наблюдение на средствата от ЕС.

Настоящото решение може да се оспорва в 14-дневен срок от съобщаването му, по реда на глава десета от Административнопроцесуалния кодекс.

